**VEILEDERKORPSETS VK16 – VURDERING AV UTBYTTE I VEILEDNINGSPERIODEN OG VEIEN VIDERE**

**(FYLLES UT AV SKOLEEIER)**

|  |  |
| --- | --- |
| **Skoleeier:** | **Karasjok kommune** |
| **Kontaktperson hos skoleeier (navn og tittel):** | **Arnulf Soleng, kommunalleder** |
| **Navn på deltakende skoler** | **Karasjok skole** |

***Del A. Vurdering av utviklingsarbeidet på skoleeiernivå i veiledningsperioden***

|  |
| --- |
| **Kort beskrivelse av det utviklingsarbeidet (på politisk og administrativt nivå, herunder også utviklingsarbeid knyttet til samarbeidet mellom skoleeier og skoler) som veiledningen var knyttet opp mot. Gi også en kort historikk om hva som er skjedd/gjort i veiledningsperioden, som er relevant for måloppnåelse.** |
| Karasjok kommune ved rådmannen søkte 28.08.15 om deltakelse i Veilederkorpset ved Utdanningsdirektoratet. Fylkesmannen ved utdanningsdirektøren støttet søknaden og Karasjok kommune fikk positiv tilbakemelding fra Udir om opptak høsten 2015.  Det har vært forberedende oppstartmøte i Lillestrøm i desember 2015 der rektor og to inspektører deltok, og møte med veilederkorpset i Karasjok 12. januar og 2. mars 2016 med politisk-, administrativ- og skoleleder deltakelse. I tillegg var organisasjonene ved Utdanningsforbundet og Skolenes Landsforbund invitert på møtene. I grunnskolen er det blant lærerne gjennomført en Ståstedsanalyse - egenvurdering av skolens praksis, som grunnlag for utvelgelse av satsingsområder i skoleutviklingsarbeidet fra høsten 2016.  Utviklingsarbeidet overfor skoleeiernivået ble tatt opp 2. mars 2016 på felles møte med ordfører, hovedutvalgsleder, rådmann, kommunalelder, rektor, HTV utdanningsforbundet, utviklingsveileder Midt Finnmark, og fire veiledere ved Utdanningsdirektoratet. Det var gjennomgang av elementer i veiledningen og innhold i verktøykassen. Deltakerne hadde forberedt seg på å velge ut to påstander fra skoleeieranalysen til forbedring.  Ut i fra skoleeieranalysen ble følgende område valgt:   * Kommunen utvikler og følger opp et styrings- og kvalitetsvurderingssystem   Deltakelse i Veilederkorpset ble lagt frem som en politisk sak i hovedutvalget, formannskapet og kommunestyret. Kommunestyret fattet følgende vedtak 12.05.2016:  *Kommunestyret støtter deltakelsen i Veilederkorpset ved Utdanningsdirektoratet. Karasjok kommune som skoleeier tar ansvaret for kvalitetsvurderingen av virksomheten i grunnskolen ved det forsvarlige systemet Plan for kvalitetsvurdering i grunnskolen, og politisk drøfting av den årlige tilstandsrapporten Kvalitetsmelding for grunnskolen.*  Veiledningen har blant annet vært knyttet opp mot Kvalitetsmeldingen som oppfølging av forsvarlig system med fokus på prosess i for- og etterkant, og involvering av ulike parter både på politisk og administrativt nivå. Skoleutvikling må sikres ved at skoleeier og skoleadministrasjonen har etablerte felles arenaer for kontakt og kommunikasjon i oppfølgingsarbeidet.  Rådmannen ser deltakelsen i Veilederkorpset som meget nyttig for Karasjok kommune i utvikling av et godt skoleeierskap der både politisk og administrativ deltakelse støtter og følger opp skoleutviklingsarbeidet. Karasjok kommunes tidligere deltakelse i prosjektet Gode skoleeiere ved KS 2014-15, har gitt kommunen et fortrinn til dette utviklingsarbeidet grunnet det etablerte samarbeidet mellom politikere og administrasjonen.  Det er videre viktig å følge opp kvalitetsvurderingsarbeidet som skoleeier i forhold til Opplæringsloven §13-10 – *et forsvarlig system* for å følge opp resultatene fra vurderinger om kravene i Opplæringsloven blir oppfulgt.  **Kort historikk om hva som er blitt gjort i veiledningsperioden**  Følgende viktige områder er tatt opp:   * Laget mal for årlig kvalitetsmelding om tilstanden i grunnskolen * Utviklet et kvalitetsårshjul med viktige prosesser, ansvar og frister i oppfølging av skoleutviklingsarbeidet * Veiledning i hvordan skolebasert vurdering skal gjennomføres og følges opp * Teori både skolefaglig og forskningsbasert på hvert veiledningsbesøk * Felles veiledning og samarbeid mellom Karasjok og Kautokeino kommuner * Oppfølging av skolens utviklingsplaner og resultater * Kommunale satsinger og plan for 2018-19 |

|  |  |
| --- | --- |
| **Hvilke mål var satt for utviklingsarbeidet?** | **Kort beskrivelse av måloppnåelse, herunder eventuelle endringer av mål underveis** |
| Bidra til å holde fokus på forbedringsarbeid i skolen | Fokus på utviklingsarbeid ved:   * Oppfølging av skoleledelsen ved planlagte og forberedte møter har ført til at alle parter vet om satsingsområdene med tiltak slik at kommunalleder kan følge opp veiledningsarbeidet * Støtte og veiledning overfor rektor og skoleledelsen for øvrig * Bidratt til tverrfaglig samarbeid i kommunen |
| Ha et forsvarlig system for å sikre resultat og sikre at det utarbeides et kommunalt kvalitetsvurderingssystem som følges opp av alle parter i organisasjonen  Utvikle et årshjul for oppfølging av kvalitetsarbeidet i skolen | Oppfølging av et forsvarlig system ved bruk av 13.10.no og har ført til følgende:   * Skoleeierrollen er styrket med hensyn til samarbeid og oppfølging av resultater * Positivt samarbeid administrasjon og politikere * Rapportering og oppfølging av resultater er strukturert og satt i system * Resultater fra nasjonale prøver viser en positiv utvikling   I kvalitetsårshjulet er følgende områder og prosesser tatt med:   * Skolens utviklingsplan – en gjennomgang ved skolestart * Elevundersøkelsen * Foreldreundersøkelse * Prosessmøte/oppstart av kvalitetsmelding * Analyse av resultater i nasjonale prøver – tiltak og oppfølging * Gjennomføring av skolens lokale mobbeundersøkelse * Skolebasert vurdering * Politisk behandling av kvalitetsmelding * Skolebesøk og dialog mellom skole og administrasjon * Vurdering av forsvarlig system ved blant annet 13.10.no |
| Systematisk skolebasert vurdering | * I kvalitetsårshjulet er det lagt opp til når skolebasert vurdering skal gjennomføres, i god tid før skoleavslutning før sommerferien * Innhold for skolebasert vurdering:   - oppfølging av resultater  - elevenes læringsresultater – særlig mobbing  - skolens utviklingsområde og satsing kommende skoleår |
| Skolebesøk | * Årlig skolebesøk mai/juni ved kommunalleder og rådmann. Skoleledelsen legger frem viktige områder skolen har jobbet med. Kommune administrasjonen kan også selv legge inn temaer som det skal samtales om. |
| Politisk behandling av Kvalitetsmeldingen  (Tilstandsrapport) | * Oppfølging av prosessarbeidet fra grunnskolen, organisasjoner, administrasjonen og til behandling i ulike politiske organer |

|  |
| --- |
| **Skoleeiers vurdering av utviklings- og endringsarbeidet** |
| Ut i fra målsettingen om utvikling i egen organisasjon fra planlegging, organisering av arbeidet, tiltak og overgang til ny praksis, er Karasjok kommune fornøyd med endringsarbeidet etter to års prosjektarbeid. |
| **Skoleeiers vurdering av kvaliteten på veiledningen** |
| Veiledningen overfor grunnskole og administrasjonen har gått parallelt. Med dette menes det at det har vært sammenheng mellom satsingsområder og tiltak på skolenivå til administrativt nivå. Kommunalleder har fått veiledning i oppfølging av rektor og skolens utviklingsplaner. Det med å ha overordnede planer, planlagte og forberedte møter, oppfølging av tiltak, være tilstede(tett på) og å følge opp i prosessarbeidet i grunnskolen, har vært med på å hjelpe å strukturere oppfølgingen på overordnet nivå. |
| **Beskriv hvilket utbytte skoleeier har hatt av veiledning knyttet til målene beskrevet over** |
| Veilederkorpset har bidratt til at skoleeier har satt fokus på de konkrete områdene en ønsket å forbedre i utviklingsarbeidet.  Gjennom de ulike tiltakene for å forbedre prosessarbeidet både i skole og kommuneadministrasjonen, er det blitt en bedre struktur og planarbeid i oppfølgingen av skoleutviklingen. |

***Del B. Skoleeiers vurdering av utviklingsarbeidet på skolenivå***

***Det skal gjøres én vurdering per deltakende skole. (lag kopi av tabellen hvis flere skoler)***

|  |
| --- |
| **Navn på skole: Karasjok skole** |
| **Kort beskrivelse av utviklingsarbeidet som veiledningen var knyttet opp mot** |
| Skolen har gjennomført ståstedsanalysen ved prosjektstart og vurdert ulike satsingsområder. Satsingsområdene har personalet i skolen vært med på å velge ut, og som de synes det var viktig å gjøre noe med i et utviklingsarbeid. Ut i fra ståstedsanalysen ble det laget en Utviklingsplan i samarbeid mellom ledelse, lærere og tillitsvalgte. Dette arbeidet førte til et eierforhold til de utfordringer skolen hadde, noe som var positivt og viktig for utvelgelse av satsingsområdene.  Skolen har:   * Etablert en plangruppe bestående av ledelse, lærerrepresentanter og tillitsvalgte * Valgt tre utviklingsområder med bakgrunn i ståstedsanalysen * Laget en Utviklingsplan på grunnlag av valgte utviklingsområder   Skoleeier valgte ut følgende områder for veiledning:   * Støtte opp om skolebasert vurdering * Relasjonsbygging i egen organisasjon |
| **Skoleeiers vurdering av utviklingsarbeidet på skolen** |
| For hvert semester har det vært lagt opp til veiledning, faglig innhold og mellomarbeid før neste veiledning. Prosessen i utviklingsarbeidet på skolen har til tider vært vanskelig å gjennomføre, muligens fordi alle medarbeiderne i begynnelsen ikke var godt nok involvert i veilederkorpset. Ved utarbeidelse av utviklingsplanen har en erfart at det er en felles forståelse for de satsingsområdene som er valgt, og at arbeidet følges opp. |
| **Kort beskrivelse av planlagt utviklingsarbeid på skolen** |
| Grunnskolen har satset på kjente utviklingsområder etter erfaring for å få det skikkelig implementert i organisasjonen, samtidig som en tar utfordringen med realfagskommune satsingen. Arbeidet med felles vurderingspraksis, lesing i alle fag og arbeid med læringsmiljøet må ligge til grunn og er viktig for alt utviklingsarbeid i skolen. |

**Del C. Videreføring av utviklingsarbeidet etter veiledningsperioden**

|  |
| --- |
| **Kort beskrivelse av planlagt utviklingsarbeid på skoleeiernivå** |
| Det planlagte utviklingsarbeidet på skoleeiernivå tar utgangspunkt i oppfølging av områder som skolen sliter med og har utfordringer med å finne løsninger på. Områder som bør prioriteres ved veiledning og oppfølging er følgende:   * Tilpasset opplæring, der i blant spesialundervisning * Felles vurderingspraksis * Taksonomi og dybdelæring |

|  |  |  |  |  |
| --- | --- | --- | --- | --- |
| **Prioriterte mål** | **Kjennetegn på måloppnåelse**  **(max 4 kjennetegn pr mål)** | **Tiltak/virkemidler** | **Begrunnelse** | **Har skoleeier behov for eller planer om å søke støtte utenfra (Universitet/ Høyskoler eller andre fagmiljø)? Beskriv.** |
| Tilpasset opplæring på alle nivå | -Resultater viser positiv fremgang faglig  -Det kommer ingen klager eller avvik  - Elevtrivsel generelt | -Lærer oppdager at en elev henger etter faglig, og setter inn tiltak  -Tiltak evalueres i team  -Søker om nødvendig bistand fra PPT  -Det fattes vedtak om timer til spes.uv. v/sakkyndig vurd. | Det er forskjellig oppfatning om hva tilpasset opplæring er og hvem som har hvilket ansvar i opplæringen |  |
| Felles vurderingspraksis | -Få eller ingen klager på elevvurdering  -Vurdering ved lærerteam  -Samarbeid og deling på arbeidsplassen | -Årlig oppdatering og veiledning  -Oppfølging og tiltak ved nasjonale prøver | Lik og felles vurderingspraksis for en forsvarlig vurdering |  |
| Taksonomi og dybdelæring | -Elever klarer etter hvert å bruke ny kunnskap i nye sammenhenger | -Opplæring i bruk av klassifisering for ulike læringsmål (Blooms taksonomi)  -Kurs om dybdelæring og oppfølging på arbeidsplassen | Den nye fagfornyelsen |  |